3. การประกอบธุรกิจของแต่ละสายผลิตภัณฑ์

1.  ลักษณะการให้บริการ

    1.  ธุรกิจของบริษัท

1.  ธุรกิจการเป็นนายหน้าซื้อขายหลักทรัพย์

ธุรกิจการเป็นนายหน้าซื้อขายหลักทรัพย์ นับเป็นธุรกิจหลักของบริษัท
บริษัทให้บริการด้านการเป็นตัวแทนนายหน้าซื้อขายหลักทรัพย์แก่นักลงทุนทั้งในประเทศและต่างประเทศ
ทั้งที่เป็นรายบุคคลและสถาบัน โดยมีสำนักงานสาขาที่ให้บริการแก่นักลงทุนรวมทั้งสิ้น 30 สาขา
มีทีมงานด้านการตลาด และด้านการวิเคราะห์หลักทรัพย์ ที่มีประสบการณ์
พร้อมให้คำปรึกษาแก่นักลงทุน ทั้งทางด้านปัจจัยพื้นฐานและปัจจัยทางเทคนิค นอกจากนี้
ลูกค้ายังสามารถเข้าถึงข้อมูลรายงานสดสภาวะหุ้นแบบ Real Time บทวิจัย
บทวิเคราะห์ทางเทคนิค และแหล่งความรู้ต่าง ๆ สำหรับนักลงทุน ผ่านทางเว็บไซต์ของบริษัทที่
www.asiaplus.co.th ได้อีกทางหนึ่ง

  นักลงทุนสามารถเปิดบัญชีซื้อขายหลักทรัพย์ผ่านบริษัทได้ 2 ประเภท คือ

(1) บัญชีซื้อขายหลักทรัพย์ด้วยเงินสด แบ่งได้เป็น 2 แบบ
    โดยบริษัทจะพิจารณาจากปัจจัยความเสี่ยงในการชำระราคา ดังนี้

    1.  บัญชีเงินสด (Cash Account)
        เป็นบัญชีซื้อขายหลักทรัพย์ที่ลูกค้าสามารถซื้อขายหลักทรัพย์ โดยวางหลักประกันร้อยละ 10
        ตามเกณฑ์ของตลาดหลักทรัพย์แห่งประเทศไทย
        โดยลูกค้าจะต้องชำระราคาค่าซื้อหลักทรัพย์ให้บริษัทภายใน 3 วันทำการ
        นับจากวันที่ซื้อหลักทรัพย์ และบริษัทจะส่งมอบค่าขายหลักทรัพย์ให้แก่ลูกค้าในวันทำการที่ 3
        นับจากวันที่ขายหลักทรัพย์

    2.  บัญชีเงินสดแบบมีหลักประกันเต็มจำนวน (Cash Balance Account)
        เป็นบัญชีซื้อขายหลักทรัพย์ที่ลูกค้าสามารถซื้อหลักทรัพย์ได้ตามจำนวนเงินที่ลูกค้าวางไว้เป็นหลักประกันกับบริษัทเพื่อการชำระค่าซื้อหลักทรัพย์
        และเมื่อลูกค้ามีการขายหลักทรัพย์
        บริษัทจะเก็บรักษาค่าขายนั้นไว้ในบัญชีลูกค้าเพื่อกำหนดอำนาจซื้อต่อไป

(2) บัญชีเงินให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance Account)
    เป็นบัญชีซื้อขายหลักทรัพย์ที่ลูกค้าสามารถกู้ยืมเงินเพื่อซื้อหลักทรัพย์จากบริษัท
    โดยลูกค้าต้องวางเงินสด และ/หรือ หลักทรัพย์ เป็นหลักประกันการชำระหนี้ในอัตราส่วนขั้นต่ำ
    ร้อยละ 50 หรือไม่ต่ำกว่าอัตราที่ตลาดหลักทรัพย์กำหนด
    นอกจากนี้บริษัทยังทำหน้าที่เป็นตัวกลางในการให้บริการแก่ลูกค้าที่ประสงค์จะกู้ยืมเงินจากบริษัทหลักทรัพย์เพื่อธุรกิจหลักทรัพย์
    จำกัด (TSFC) โดยให้ลูกค้าซื้อขายหลักทรัพย์ผ่านบัญชีที่บริษัทได้

การสั่งซื้อขายหลักทรัพย์นอกจากลูกค้าจะส่งคำสั่งผ่านเจ้าหน้าที่การตลาดของบริษัทแล้ว
ยังสามารถสั่งซื้อขายด้วยตนเองผ่านระบบอินเตอร์เน็ต (Internet) ได้อีกช่องทางหนึ่ง
โดยเปิดบัญชีกับบริษัทได้ทั้ง 2 ประเภทเช่นเดียวกัน
ลูกค้าที่สั่งซื้อขายผ่านระบบอินเตอร์เน็ตมีจำนวนมากขึ้นเป็นลำดับ โดย ณ วันที่ 31 ธันวาคม 2548
บริษัทมีลูกค้าที่เปิดใช้บริการซื้อขายหลักทรัพย์ด้วยตนเองผ่านระบบอินเตอร์เน็ตรวม 5,576 ราย
มูลค่าการซื้อขายรวม 35.37 ล้านบาท แยกเป็นมูลค่าการซื้อขายของลูกค้าในประเทศ 33.15
ล้านบาท และลูกค้าต่างประเทศ 2.22 ล้านบาท

บริษัทมีส่วนแบ่งตลาด มูลค่าการซื้อขายหลักทรัพย์ และมูลค่าการซื้อขายหลักทรัพย์ของบริษัท
แยกตามประเภทลูกค้า และแยกตามลักษณะการซื้อขายหลักทรัพย์ของลูกค้า ในช่วงปี 2546 – 2548
ปรากฏตามตารางต่อไปนี้

+---------------------------+-------------+-------------+-------------+
| มูลค่าการซื้อขายหลักทรัพย์       | 2546        | 2547        | 2548        |
+===========================+=============+=============+=============+
| ตลาดหลักทรัพย์ฯ (ล้านบาท)     | 4           | 5           | 4           |
|                           | ,700,472.96 | ,058,619.98 | ,067,180.98 |
+---------------------------+-------------+-------------+-------------+
| บริษัท (ล้านบาท)             | 664,881.81  | 817,704.95  | 581,147.03  |
+---------------------------+-------------+-------------+-------------+
| ส่วนแบ่งตลาดของบริษัท (%)     | 7.07        | 8.08        | 7.14        |
+---------------------------+-------------+-------------+-------------+
| แยกตามประเภทลูกค้า (%)      |             |             |             |
+---------------------------+-------------+-------------+-------------+
|   - บัญชีลงทุนของบริษัท        | 0.29        | 0.51        | 1.62        |
+---------------------------+-------------+-------------+-------------+
|   - กองทุนรวม              | 2.12        | 3.75        | 3.77        |
+---------------------------+-------------+-------------+-------------+
|   - Sub Broker            | -           | -           | -           |
+---------------------------+-------------+-------------+-------------+
|   - ลูกค้าทั่วไป              | 84.04       | 77.49       | 72.01       |
+---------------------------+-------------+-------------+-------------+
|   - ลูกค้าต่างประเทศ         | 13.55       | 18.25       | 22.60       |
+---------------------------+-------------+-------------+-------------+
| รวม                       | 100.00      | 100.00      | 100.00      |
+---------------------------+-------------+-------------+-------------+
| แยกตามลักษณะการซื้อขาย (%)   |             |             |             |
+---------------------------+-------------+-------------+-------------+
| - Cash*                   | 95.87       | 93.24       | 94.80       |
+---------------------------+-------------+-------------+-------------+
| - Credit Balance*         | 4.13        | 6.76        | 5.20        |
+---------------------------+-------------+-------------+-------------+
| รวม                       | 100.00      | 100.00      | 100.00      |
+---------------------------+-------------+-------------+-------------+

หมายเหตุ : *
ลูกค้าสามารถส่งคำสั่งซื้อขายได้โดยผ่านเจ้าหน้าที่การตลาดและทางระบบอินเตอร์เน็ต
(Internet)

ในปี 2546-
2548บริษัทไม่ได้ทำธุรกิจเป็นนายหน้าซื้อขายหลักทรัพย์นอกตลาดหลักทรัพย์แห่งประเทศไทย
แต่อย่างใด

  นโยบายในการรับลูกค้า

บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชีกับบริษัทในทุกระดับ
ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

บุคคลธรรมดา

  1. มีหน้าที่การงานเป็นหลักแหล่ง

  2. มีฐานะมั่นคง

  3. มีรายได้ประจำและเพียงพอสำหรับการลงทุน

  4. มีเงินออม

  5. มีความสามารถในการชำระเงิน ในขอบเขตวงเงินที่ได้มีการอนุมัติให้

ลูกค้าสถาบัน

  1. มีฐานะทางการเงิน (Financial Position) ที่มั่นคง

  2. มีผู้ถือหุ้นเป็นที่ยอมรับ

  3. มีผู้บริหารที่มีประสบการณ์และเป็นที่เชื่อถือ

  4. มีผลประกอบการที่มีกำไร

ขั้นตอนการอนุมัติและอำนาจการอนุมัติ

  (1) การซื้อขายหลักทรัพย์ด้วยวิธีเงินสด

การพิจารณารับลูกค้า

1.  เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสดตามกฎระเบียบตลาดหลักทรัพย์แห่งประเทศไทยและตามเงื่อนไขที่บริษัทกำหนดเพื่อให้ลูกค้าเข้าใจในเบื้องต้น

2.  ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
    โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
    โดยมีเอกสารหลักฐานประกอบ ได้แก่ สำเนาบัตรประจำตัวประชาชน สำเนาทะเบียนบ้าน
    สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ
    (กรณีธุรกิจเฉพาะ) ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล)
    สำเนาสมุดฝากเงิน สำเนาใบรับฝากเงิน
    สำเนาตั๋วสัญญาใช้เงินเพื่อเป็นหลักฐานการมีฐานะและการออมทรัพย์

3.  ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์
    สัญญาตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
    บันทึกข้อตกลงเกี่ยวกับการดูแลรักษาทรัพย์สินของลูกค้า
    หนังสือแต่งตั้งตัวแทนเพื่อซื้อขายหลักทรัพย์ (กรณีลูกค้ามอบอำนาจให้ผู้อื่นทำการแทน)

  กรณีลูกค้าของสำนักงานใหญ่

-   เมื่อเจ้าหน้าที่ได้ตรวจดูความถูกต้องของเอกสารครบถ้วน
    และพิจารณาเห็นว่าสมควรจะอนุมัติให้มีวงเงินซื้อขายหลักทรัพย์กับบริษัทได้
    ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

กรณีลูกค้าของสำนักงานสาขา 

  - เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

  - ผู้จัดการสำนักงานสาขาพิจารณาคำขอของลูกค้า
  พร้อมเอกสารหลักฐานและความเห็นของเจ้าหน้าที่การตลาด
  แล้วเสนอความเห็นของตนมายังผู้บริหารที่ดูแลสายงานสำนักงานสาขา ซึ่งอยู่ที่สำนักงานใหญ่
  อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

อำนาจอนุมัติ

  บริษัทได้มีการจัดแบ่งเจ้าหน้าที่บริหารผู้มีอำนาจอนุมัติ แยกตามกลุ่ม ดังนี้

  กลุ่มที่ 1 ได้แก่ เจ้าหน้าที่บริหารชั้น ผู้อำนวยการ ผู้อำนวยการอาวุโส ผู้ดูแลสายงานการตลาด
  และผู้ดูแลสายงานสำนักงานสาขา ที่ได้รับแต่งตั้งจากคณะกรรมการบริหาร

  กลุ่มที่ 2 ได้แก่ เจ้าหน้าที่บริหารชั้น ผู้ช่วยกรรมการผู้อำนวยการ และรองกรรมการผู้อำนวยการ
  สายงานการตลาดและสายงานสำนักงานสาขา ที่ได้รับแต่งตั้งจากคณะกรรมการบริหาร

  กลุ่มที่ 3 ได้แก่ กรรมการบริหาร

  นอกจากนี้บริษัทยังได้มีการจัดแบ่งประเภทของลูกค้าออกเป็น ลูกค้าประเภทบุคคลธรรมดา
  และลูกค้าประเภทนิติบุคคล
  เพื่อการพิจารณาและอนุมัติวงเงินซื้อหลักทรัพย์ของลูกค้าที่มีประสิทธิภาพมากขึ้นอีกด้วย

  - กรณีลูกค้าประเภทบุคคลธรรมดา

+--------------+---------------------+---------------------------------+
|   วงเงินอนุมัติ  |   ผู้มีอำนาจอนุมัติ       |                                 |
+==============+=====================+=================================+
|              | (ก)                 | (ข)                             |
|              | กรณีวงเงินที่ขออนุมัติเป็น  | กรณีวง                           |
|              | ไปตามหลักเกณฑ์ของบริษัท | เงินที่ขออนุมัตินอกเหนือหลักเกณฑ์ของบริษัท |
|              |                     | หรือกรณีลูกค้ามีความสำคัญพิเศษ*        |
+--------------+---------------------+---------------------------------+
|   ไม่เกิน 10   | กลุ่มที่ 1 คนใดคนหนึ่ง    | กลุ่มที่ 1 ลงนามร่วมกับกลุ่มที่ 2 หรือ 3   |
|   ล้านบาท     |                     | หรือ กลุ่มที่ 2 ลงนามร่วมกัน 2 คน      |
|              | กลุ่มที่ 2 คนใดคนหนึ่ง    |                                 |
|   ไม่เกิน 30   |                     | กลุ่มที่ 2 ลงนามร่วมกับกลุ่มที่ 3         |
|   ล้านบาท     | กลุ่มที่ 3 คนใดคนหนึ่ง    |                                 |
|              |                     | กลุ่มที่ 3 ลงนามร่วมกัน 2 คน          |
|   ไม่เกิน 50   | คณะอนุกรรมการสินเชื่อ   |                                 |
|   ล้านบาท     |                     | คณะอนุกรรมการสินเชื่อ               |
|              | คณะอนุกรรมการสินเชื่อ   |                                 |
|   ไม่เกิน 75   |                     | คณะอนุกรรมการกิจการนายหน้า         |
|   ล้านบาท     | คณะอนุกรรมการสินเชื่อ   |                                 |
|              |                     |                                 |
|   ไม่เกิน 100  |                     |                                 |
|   ล้านบาท     |                     |                                 |
+--------------+---------------------+---------------------------------+
|   เกินกว่า 100 | คณะกรรมการบริษัท      |                                 |
|   ล้านบาท     |                     |                                 |
|              | (ในก                |                                 |
|              | รณีที่มีความจำเป็นเร่งด่วน |                                 |
|              | ให้คณะอ              |                                 |
|              | นุกรรมการกิจการนายหน้า |                                 |
|              | อนุมัติได้ก่อนและให้ขอสัตย |                                 |
|              | าบันจากคณะกรรมการบริษ |                                 |
|              | ัทในการประชุมครั้งต่อไป) |                                 |
+--------------+---------------------+---------------------------------+

  การขออนุมัติวงเงินตามกรณี (ข) ให้ผู้บริหารตามสายการบังคับบัญชาของเจ้าหน้าที่การตลาดนั้น
  ทำบันทึกชี้แจงเหตุผลแห่งการขออนุมัติวงเงินดังกล่าว เสนอต่อผู้มีอำนาจอนุมัติเพื่อพิจารณาทุกครั้ง

  หมายเหตุ : * ลูกค้ามีความสำคัญพิเศษ หมายถึง
  บุคคลที่มีชื่อเสียงและมีฐานะทางการเงินที่มั่นคงเป็นที่รับรู้กันโดยทั่วไป
  ทั้งนี้อัตราค่าธรรมเนียมจะเท่ากับลูกค้าปกติ
  หากแต่ขั้นตอนการอนุมัติวงเงินอาจจะเร็วกว่าลูกค้าปกติ

  - กรณีลูกค้าประเภทนิติบุคคล

+--------------------+----------------+---------------+---------------+
|   ประเภทลูกค้า       |   ผู้มีอำนาจอนุมัติ  |               |               |
+--------------------+----------------+---------------+---------------+
|                    | คณะ            | คณะอนุกรรมการ  | ค             |
|                    | อนุกรรมการสินเชื่อ |               | ณะกรรมการบริษัท |
|                    |                | กิจการนายหน้า   |               |
+--------------------+----------------+---------------+---------------+
| บริษ                | ไม่เกิน 200      |               | เกินกว่า 200    |
| ัทหลักทรัพย์จัดการกองทุน | ล้านบาท         |               | ล้านบาท*       |
| และกองทุน           |                |               |               |
+--------------------+----------------+---------------+---------------+
| นิติบุคคลอื่น           | ไม่เกิน 20       | ไม่เกิน 100     | เกินกว่า 100    |
|                    | ล้านบาท         | ล้านบาท        | ล้านบาท*       |
+--------------------+----------------+---------------+---------------+

  * ในกรณีที่มีความจำเป็นเร่งด่วน ให้คณะอนุกรรมการกิจการนายหน้าอนุมัติได้ก่อน
  และให้ขอสัตยาบันจากคณะกรรมการบริษัทในการประชุมครั้งต่อไป

  (2) การให้กู้ยืมเพื่อซื้อหลักทรัพย์ระบบเครดิตบาลานซ์

บริษัทให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
โดยมีหลักเกณฑ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
โดยพิจารณาเป็นวงเงินรวมกับบัญชีเงินสดด้วย
สำหรับขั้นตอนและวิธีปฏิบัติในการให้กู้ยืมเพื่อซื้อหลักทรัพย์จะได้กล่าวในส่วนต่อไป
(ดูรายละเอียดได้ที่ส่วนที่ 2 ข้อ 5.3 ก หน้า 27 - 28)

นโยบายการกำหนดอัตรา Margin ของหลักทรัพย์ บริษัทจะกำหนดรายชื่อหลักทรัพย์ที่อนุญาตให้ซื้อ
โดยพิจารณาหลักทรัพย์ที่มีผลประกอบการดี และมีสภาพคล่องในการซื้อขาย
โดยมีการกำหนดอัตรามาร์จิ้นเริ่มต้นของแต่ละหลักทรัพย์
และกำหนดปริมาณหุ้นที่อนุญาตให้ซื้อหรือฝากเข้าบัญชีเครดิตบาลานซ์
และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
บริษัทประกาศรายชื่อหลักทรัพย์ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
ที่ทำการบริษัท และที่ทำการสำนักงานสาขา
ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
ก.ล.ต. หรือตลาดหลักทรัพย์แห่งประเทศไทย

1.  ธุรกิจการค้าหลักทรัพย์

-ไม่มี-

2.  ธุรกิจการเป็นที่ปรึกษาการลงทุน

-ไม่มี-

3.  ธุรกิจการลงทุน

บริษัทมีนโยบายลงทุนในหลักทรัพย์จดทะเบียนในตลาดหลักทรัพย์ และตราสารหนี้
โดยหวังผลตอบแทนในรูปของกำไรจากการซื้อขายหลักทรัพย์ หรือดอกเบี้ยรับ
โดยการลงทุนจะอยู่ในส่วนของเงินลงทุนชั่วคราว เงินลงทุนระยะยาว หรือเงินลงทุนทั่วไป
ซึ่งขึ้นอยู่กับผลตอบแทนจากการลงทุนและนโยบายการลงทุน (ดูรายละเอียดและนโยบายการลงทุน
ในส่วนที่ 2 ข้อ 5.4 เงินลงทุน หน้า 33)

4.  ธุรกิจวาณิชธนกิจ

  5.1 การเป็นที่ปรึกษาทางการเงิน

บริษัทให้บริการที่ปรึกษาทางการเงินให้กับบริษัทจดทะเบียนในตลาดหลักทรัพย์แห่งประเทศไทย
บริษัทที่มีความประสงค์จะนำบริษัทเข้าจดทะเบียนในตลาดหลักทรัพย์แห่งประเทศไทยและ/หรือตลาดหลักทรัพย์ใหม่
บริษัทที่ต้องการเข้าถือหลักทรัพย์เพื่อครอบงำกิจการ
รวมทั้งบริษัททั่วไปที่ต้องการคำปรึกษาในการระดมทุนจากตลาดทุนและตลาดเงิน
โดยบริษัทมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและการจัดจำหน่ายและรับประกันการจำหน่ายหลักทรัพย์

บริษัทเป็นที่ปรึกษาทางการเงินที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ โดยการทำหน้าที่ที่ปรึกษาทางการเงินตามที่ได้รับความเห็นชอบครอบคลุมถึงการทำหน้าที่ที่ปรึกษาทางการเงินในรายการประเภทต่าง ๆ ดังนี้

-   การนำบริษัทเข้าจดทะเบียนในตลาดหลักทรัพย์แห่งประเทศไทย และตลาดหลักทรัพย์ใหม่

-   การแปรรูปรัฐวิสาหกิจ

  - การออกและเสนอขายหลักทรัพย์ต่าง ๆ ได้แก่ หุ้น หุ้นบุริมสิทธิ หุ้นกู้
  ใบสำคัญแสดงสิทธิในการซื้อหุ้น หรือหุ้นกู้ เป็นต้น

-   ที่ปรึกษาทางการเงินและตัวแทนรับซื้อหลักทรัพย์ให้กับผู้เสนอซื้อหลักทรัพย์ (Offeror)
    ในการเข้าถือหลักทรัพย์เพื่อครอบงำกิจการ

-   การให้ความเห็นอิสระแก่ผู้ถือหุ้นของกิจการเกี่ยวกับคำเสนอซื้อหลักทรัพย์ของกิจการ

-   การให้ความเห็นอิสระแก่ผู้ถือหุ้นเกี่ยวกับการได้มาหรือจำหน่ายไปซึ่งสินทรัพย์และรายการที่เกี่ยวโยงกันของบริษัทจดทะเบียน

-   การร่วมกับบริษัทจดทะเบียนในการจัดทำแผนดำเนินการเพื่อแก้ไขเหตุแห่งการถูกเพิกถอน
    (แผนฟื้นฟูกิจการ) เพื่อเสนอต่อที่ประชุมผู้ถือหุ้นของบริษัทจดทะเบียน

-   การปรับโครงสร้างหนี้ของกิจการทั้งในและนอกตลาดหลักทรัพย์

-   ที่ปรึกษาทางการเงินด้าน Private Equity และ Venture Capital

นอกจากนี้ บริษัทยังให้บริการที่ปรึกษาทางการเงินในด้านอื่น ๆ อีก ได้แก่
ที่ปรึกษาทางการเงินในการประเมินมูลค่ากิจการ
ที่ปรึกษาทางการเงินในการระดมทุนในรูปแบบต่างๆ และการหาผู้ร่วมลงทุนในกิจการ
ที่ปรึกษาในการบริหารเงิน เป็นต้น

  5.2 การจัดจำหน่ายหลักทรัพย์

บริษัทมีนโยบายเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้ และประเภททุน
โดยเป็นธุรกิจที่ต่อเนื่องจากการเป็นที่ปรึกษาทางการเงิน และการเข้าไปร่วมกับสถาบันการเงิน
หรือบริษัทเงินทุนหลักทรัพย์อื่น ในการจัดจำหน่ายหลักทรัพย์
ซึ่งมีทั้งที่บริษัทเป็นผู้จัดการการจัดจำหน่าย (Lead Underwriter)
ผู้จัดจำหน่ายและรับประกันการจำหน่าย (Underwriter) หรือตัวแทนจำหน่ายหลักทรัพย์
(Selling Agent)

ผลงานในฐานะที่ปรึกษาทางการเงิน ผู้จัดการการจัดจำหน่ายและรับประกันการจำหน่ายในช่วงปี
2548 ที่ผ่านมา

+--------------------------+-------------------------------------------+
| ชื่อบริษัทลูกค้า               | ลักษณะงานบริการ                             |
+--------------------------+-------------------------------------------+
| บมจ.เคพีเอ็น ออโตโมทีฟ      | ที่ปรึกษาทางการเงิน                           |
|                          |                                           |
|                          | ผู้จัดการกา                                  |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.หลักทรัพย์ บัวหลวง       | ที่ปรึกษาทางการเงิน                           |
|                          |                                           |
|                          | ผู้จัดการกา                                  |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.น้ำตาลขอนแก่น          | ที่ปรึกษาทางการเงิน                           |
|                          |                                           |
|                          | ผู้จัดการกา                                  |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.แคลิฟอร์เนีย ว้าว        | ที่ปรึกษาทางการเงิน                           |
| เอ็กซ์พีเรียนซ์               |                                           |
|                          | ผู้จัดการกา                                  |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.บางสะพานบาร์มิล        | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.สมบูรณ์ แอ๊ดวานซ์        | ผู้ร่วมจัดการกา                               |
| เทคโนโลยี                 | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.ค้าเหล็กไทย            | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.โกลว์ พลังงาน          | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.อีสเทิร์นไวร์            | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (PO)                                      |
+--------------------------+-------------------------------------------+
| บมจ.หลักทรัพย์ ภัทร          | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.ชินแซทเทลไลท์          | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (PO)                                      |
+--------------------------+-------------------------------------------+
| บมจ.เอเซียเสริมกิจลิสซิ่ง      | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.พฤกษา เรียลเอสเตท     | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.กระเบื้องหลังคาตราเพชร  | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.ไมด้า-เมดดาลิสท์        | ผู้ร่วมจัดการกา                               |
| เอ็นเธอร์เทนเมนท์           | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.พลาสติค และหีบห่อไทย    | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.แอสคอน คอนสตรัคชั่น     | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.อินเตอร์ไฮด์            | ผู้ร่วมจัดการกา                               |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.เงินทุน บุคคลัภย์         | ที่ปรึกษาทางการเงินอิสระ (IFA)                 |
|                          | ให้ความเห็นแก่ผู้ถือหุ้นรายย่อย                    |
+--------------------------+-------------------------------------------+
| บมจ.ไดสตาร์ อิเลคทริก       | ที่ปรึกษาทางการเงินอิสระ (IFA)                 |
| คอร์เปอเรชั่น               | ให้ความเห็นแก่ผู้ถือหุ้นรายย่อย                    |
+--------------------------+-------------------------------------------+
| บมจ.ทรู คอร์ปอเรชั่น         | ที่ปรึกษาทางการเงินอิสระ (IFA)                 |
|                          | ให้ความเห็นแก่ผู้ถือหุ้นรายย่อย                    |
+--------------------------+-------------------------------------------+
| คุณศุภสิทธิ์ สุขะนินทร์          | ที่ปรึกษาทางการเงิน (FA) เข้าซื้อกิจการ           |
+--------------------------+-------------------------------------------+
|                          | ผู้จัดเตรียมคำเสนอซื้อ และตัวแทนในการรับซื้อหลักทรัพย์ |
+--------------------------+-------------------------------------------+
|                          | ของ บมจ.ทรัพย์ศรีไทยคลังสินค้า (SST)            |
+--------------------------+-------------------------------------------+
| Tristate Holdings        | ที่ปรึกษาทางการเงิน (FA) เข้าซื้อกิจการ           |
| Limited                  |                                           |
|                          | ผู้จัดเตรียมคำเสนอซื้อ และตัวแทนในการรับซื้อหลักทรัพย์ |
|                          |                                           |
|                          | ของ บมจ. วาไทย (HT)                       |
+--------------------------+-------------------------------------------+
| บ                        | ผู้ซื้อเพื่อกระจายหุ้นให้แก่ผู้ถือหุ้นเดิม (RO)           |
| มจ.อุตสาหกรรมปิโตรเคมีกัลไทย |                                           |
+--------------------------+-------------------------------------------+
| บริษัทหลักทรัพย์จัดการกองทุน    | ผู้สนับสนุนการขายและรับซื้อคืนหน่วยลงทุน            |
| ทหารไทย จำกัด             |                                           |
|                          | กองทุนอสังหาริมทรัพย์ CPNRF                    |
+--------------------------+-------------------------------------------+

บริษัทมีรายได้จากธุรกิจวาณิชธนกิจน้อยลงเมื่อเปรียบเทียบกับปีที่ผ่านมา
อันเนื่องมาจากบรรยากาศการซื้อขายหลักทรัพย์ในตลาดหลักทรัพย์แห่งประเทศไทยโดยรวมไม่ดีเมื่อเปรียบเทียบกับปีก่อนหน้า
จึงทำให้ลูกค้าบางรายเลื่อนหรือยกเลิกแผนการนำหลักทรัพย์เข้าจดทะเบียนในตลาดหลักทรัพย์แห่งประเทศไทย
อีกทั้งขนาดของบริษัทที่เข้าระดมทุนมีขนาดใหญ่ จึงทำให้รายได้ ค่าธรรมเนียม
จากการจัดการการจัดจำหน่ายและรับประกันการจัดจำหน่ายลดลง

รายได้ค่าธรรมเนียมการจัดจำหน่ายหลักทรัพย์และที่ปรึกษาทางการเงิน (ล้านบาท)

  ------------------------- --------------- --------------- ---------------
  ค่าธรรมเนียม                2546            2547            2548

  จัดจำหน่ายหลักทรัพย์           18.55           122.22          79.32

  ที่ปรึกษาทางการเงิน           1.29            64.03           54.87

  อื่น ๆ                      0.01            2.54            2.73

  รวม                       19.85           188.79          136.92
  ------------------------- --------------- --------------- ---------------

1.  ธุรกิจของบริษัทย่อย

ภาพรวมการดำเนินธุรกิจของ บริษัทหลักทรัพย์จัดการกองทุน แอสเซท พลัส จำกัด ปี 2548

บริษัทหลักทรัพย์จัดการกองทุน แอสเซท พลัส จำกัด
เริ่มดำเนินธุรกิจอย่างเต็มรูปแบบในเดือนตุลาคม 2547
ด้วยทุนจดทะเบียนเริ่มแรก 100 ล้านบาท โดยมีบริษัทหลักทรัพย์ เอเซีย พลัส จำกัด (มหาชน)
เป็นผู้ถือหุ้นใหญ่ 99.99% ของหุ้นที่จำหน่ายแล้วทั้งหมด ทั้งนี้ บลจ. แอสเซท พลัส
ในฐานะที่เป็นบริษัทลูกจึงยึดมั่นในนโยบายการดำเนินธุรกิจเช่นเดียวกับบริษัทแม่ คือ
การตอกย้ำจุดแกร่งที่ตนมีความถนัด การดำเนินธุรกิจอย่างอนุรักษ์นิยมด้วยจรรยาบรรณ
อย่างสูง และยึดถือหลักการสร้างความพึงพอใจและประโยชน์สูงสุดให้แก่ลูกค้าเป็นสำคัญ

บลจ. แอสเซท พลัส ประกอบธุรกิจหลัก 2 ประเภท คือ ธุรกิจการจัดการกองส่วนบุคคล
(Private Fund) และ ธุรกิจการจัดการกองทุนรวม (Mutual Fund) ณ วันที่ 30 ธันวาคม
2548 บลจ. แอสเซท พลัส มีมูลค่าทรัพย์สินสุทธิภายใต้การจัดการรวมทั้งสิ้นประมาณ 13,276
ล้านบาท ซึ่งเพิ่มขึ้นจากสิ้นปี 2547 ที่มีอยู่เพียง 10,586 ล้านบาท เป็นมูลค่าประมาณ 2,690
ล้านบาท หรือ เพิ่มขึ้น 25% โดยกองทุนรวมมีมูลค่าทรัพย์สินสุทธิเพิ่มขึ้น 5,267 ล้านบาท
ซึ่งเป็นการเติบโตที่สูงถึง 125% เทียบกับอุตสาหกรรมที่เติบโตเพียง 59%
ขณะที่กองทุนส่วนบุคคลมีมูลค่าทรัพย์สินสุทธิลดลง 2,576 ล้านบาท หรือ ลดลง 40%
เทียบกับอุตสาหกรรมที่เติบโต 6% หากพิจารณาตามนโยบายการลงทุนของแต่ละกองทุน
บลจ.แอสเซท พลัส มีการบริหารกองทุนส่วนบุคคลและกองทุนรวมที่มีสัดส่วนการลงทุนใน
หุ้นและตราสารหนี้ ประมาณ 40% และ 60% ของมูลค่าทรัพย์สินสุทธิภายใต้การจัดการตามลำดับ
ซึ่งมีรายละเอียด ดังนี้

-   กองทุนส่วนบุคคล จำนวน 60 กองทุน รวมมูลค่าทรัพย์สินสุทธิ 3,814 ล้านบาท
    ซึ่งทุกกองทุนมีนโยบายลงทุนในหุ้นเป็นหลัก

-   กองทุนรวม จำนวน 24 กองทุน รวมมูลค่าทรัพย์สินสุทธิ 9,462 ล้านบาท
    ซึ่งสามารถแบ่งประเภทได้ดังนี้

-   กองทุนรวมตราสารหนี้ จำนวน 13 กองทุน มูลค่าทรัพย์สินสุทธิ 6,187 ล้านบาท

-   กองทุนรวมผสม จำนวน 6 กองทุน มูลค่าทรัพย์สินสุทธิ 2,807 ล้านบาท

-   กองทุนรวมเพื่อสิทธิประโยชน์ทางภาษี (LTF และ RMF) จำนวน 4 กองทุน
    มูลค่าทรัพย์สินสุทธิ 226 ล้านบาท

-   กองทุนรวมที่ลงทุนในต่างประเทศ จำนวน 1 กองทุน มูลค่าทรัพย์สินสุทธิ 242 ล้านบาท

สำหรับผลการดำเนินงานปี 2548 บลจ. แอสเซท พลัส มีกำไรสุทธิ 42.82 ล้านบาท
โดยมีรายได้รวมทั้งสิ้น 130.88 ล้านบาท ซึ่งมาจากรายได้ค่าธรรมเนียม 128.70 ล้านบาท
และรายได้จากการลงทุน 2.18 ล้านบาท และมีค่าใช้จ่ายรวมทั้งสิ้น 69.50 ล้านบาท
ซึ่งเป็นค่าใช้จ่ายธุรกิจการจัดการการลงทุน 3.95 ล้านบาท และ ค่าใช้จ่ายในการดำเนินงาน
65.55 ล้านบาท

ด้วยความมุ่งมั่นในการพัฒนารูปแบบการลงทุนใหม่ๆ
โดยเฉพาะการนำเอานวัตกรรมทางการเงินเข้ามาผสมผสานในการลงทุนเพื่อเพิ่มทางเลือกให้แก่ผู้ลงทุน
บลจ. แอสเซท พลัส จึงได้ดำเนินการขอ
ใบอนุญาตประกอบธุรกิจซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า
(Derivative License) ซึ่งขณะนี้อยู่ระหว่างการพิจารณาอนุมัติ
และการเข้าตรวจสอบความพร้อมของระบบงานจากทางสำนักงานคณะกรรมการ ก.ล.ต.
โดยคาดว่า จะเริ่มดำเนินธุรกรรมดังกล่าวได้ในไตรมาส 2 ของปี 2549

3.2 การตลาดและภาวะการแข่งขัน

1.  นโยบายและลักษณะการตลาดที่สำคัญ

กลยุทธ์การแข่งขัน

บริษัทยังคงมุ่งเน้นที่จะเป็นบริษัทหลักทรัพย์ชั้นนำที่ให้บริการที่มีคุณภาพและครบวงจร
เพื่อให้บริการแก่ลูกค้าในปัจจุบันและกลุ่มลูกค้าเป้าหมาย บริษัทได้พัฒนาระบบสารสนเทศ
บทวิเคราะห์หลักทรัพย์ที่มีคุณภาพและคุณภาพการบริการ
เพื่อเป็นเครื่องมือที่จะช่วยให้บริษัทสามารถแข่งขันในด้านการบริการและขยายส่วนแบ่งตลาดให้เพิ่มขึ้นอย่างต่อเนื่อง

ลักษณะลูกค้า

บริษัทให้บริการแก่ลูกค้าทั้งในประเทศและต่างประเทศ จำแนกตามบัญชีซื้อขายหลักทรัพย์ ณ วันที่ 31
ธันวาคม 2548 มีดังนี้

  ----------------- ----------------- ----------------- -----------------
  ประเภทลูกค้า        ในประเทศ          ต่างประเทศ         รวม

  บุคคลธรรมดา        35,987            1,796             37,783

  นิติบุคคล            1,091             59                1,150

  รวม จำนวนบัญชี      37,078            1,855             38,933
  ----------------- ----------------- ----------------- -----------------

  บริษัทไม่มีตัวแทนนายหน้าซื้อขายหลักทรัพย์ (Sub Broker) ที่ส่งคำสั่งซื้อขายหลักทรัพย์ผ่านบริษัท
  นับตั้งแต่เดือนตุลาคม 2542 เป็นต้นมา

2.  ภาวะการแข่งขัน

สรุปภาพรวมตลาดปี 2548

ภาวะการซื้อขายของตลาดหลักทรัพย์ในปี 2548 เต็มไปด้วยปัจจัยลบต่อเนื่องจากปี 2547
ซึ่งส่งผลกระทบต่อบรรยากาศการลงทุนโดยรวมตลอดทั้งปี ในวันแรกของปี 2548 ดัชนีเปิดที่ระดับ
684.48 จุด และปรับตัวขึ้นอย่างรวดเร็ว จากการเข้าซื้อของนักลงทุนต่างประเทศ
แม้ว่าจะยังมีผลกระทบจากเหตุการณ์ภัยธรรมชาติคลื่นสึนามิ ที่เกิดขึ้นช่วงปลายปี 2547
ส่งผลกระทบต่อภาคการท่องเที่ยวในช่วงต้นปีหลงเหลืออยู่ก็ตาม
โดยดัชนีสามารถปรับตัวขึ้นแตะระดับสูงสุดของปีที่ 746.10 จุด หรือปรับเพิ่มขึ้นจากปลายปี 2547
ราวร้อยละ 12 ภายในเวลาเพียง 2 เดือน โดยนักลงทุนต่างชาติมียอดซื้อสุทธิสะสมถึง 8
หมื่นล้านบาท อย่างไรก็ตาม การยกเลิกนโยบายตรึงราคาน้ำมันดีเซลหลังจากนั้น
ได้กดดันให้ดัชนีปรับตัวลดลงถึง รอยละ 15 สู่จุดต่ำสุดของปีที่ 630.71 จุด ณ วันที่ 8 กรกฎาคม
2548 ก่อนปรับตัวขึ้นอีกครั้ง โดยดัชนีปิด ณ สิ้นปี 2548 ที่ 713.73 จุด หรือปรับตัวขึ้นจากปลายปี
2547 ประมาณ ร้อยละ 7 ดัวยมูลค่าซื้อขายเฉลี่ยต่อวัน 1.66 หมื่นล้านบาท ปรับตัวลดลงจากปี
2547 ราวร้อยละ 20

  -----------------------------------------------------------------------
  มูลค่าซื้อขายเฉลี่ยต่อวัน และ SET Index

  []

  ที่มา : ตลาดหลักทรัพย์แห่งประเทศไทย
  -----------------------------------------------------------------------

ราคาน้ำมันเป็นปัจจัยกดดันตลาด 

ราคาน้ำมันดิบในตลาดโลกได้ปรับตัวขึ้นต่อเนื่องเป็นปีที่ 3
อันเป็นผลจากความต้องการที่เพิ่มขึ้นตามการขยายตัวของเศรษฐกิจโลก
โดยเฉพาะอย่างยิ่งในประเทศจีน ซึ่งเป็นผู้บริโภคน้ำมันรายใหญ่อันดับ 2 ของโลก
นอกจากนี้ยังเกิดปัญหาการผลิตของประเทศผู้ผลิตน้ำมันในกลุ่ม OPEC
จากเหตุการณ์สงครามในตะวันออกกลาง ซึ่งเป็นแหล่งผลิตน้ำมันดิบสำคัญของโลก
รวมถึงภัยธรรมชาติที่เกิดขึ้นในหลายแหล่งการผลิตหลัก เช่น
เกิดพายุเฮอริเคนในประเทศสหรัฐอเมริกา เป็นต้น ส่งผลให้ราคาน้ำมันดิบ Dubai
ทำสถิติสูงสุดของปี 2548 ที่ 60.11 เหรียญสหรัฐต่อบาร์เรล เมื่อวันที่ 1 กันยายน 2548
ราคาน้ำมันดิบที่ปรับตัวขึ้นต่อเนื่อง ส่งผลให้รัฐบาลต้องตัดสินใจปรับเพิ่มเพดานราคาน้ำมันดีเซล 2
ครั้งในเดือน มีนาคม และ มิถุนายน 2548
ซึ่งถือได้ว่าเป็นปัจจัยกระทบตลาดหลักทรัพย์ที่รุนแรงที่สุดในปี 2548

  -----------------------------------------------------------------------
  ราคาน้ำมันดิบ Brent, Dubai และสัญญาล่วงหน้า Nymex

  []

  ที่มา : Reuters
  -----------------------------------------------------------------------

ราคาน้ำมันกดดันเงินเฟ้อ 

การลอยตัวเพดานราคาน้ำมันดังกล่าว
ส่งผลให้ประเทศไทยต้องประสบปัญหาภาวะเงินเฟ้ออย่างหลีกเลี่ยงไม่ได้
สะท้อนได้จากอัตราเงินเฟ้อที่ปรับตัวสูงขึ้นอย่างชัดเจนในครึ่งหลังของปี 2548
โดยทำสถิติสูงสุดในเดือน ตุลาคม 2548 ที่ ร้อยละ 6.4 ก่อนจะอ่อนตัวลงใน 2 เดือนสุดท้าย
โดยลดลงเหลือ ร้อยละ 5.79 ในเดือน ธันวาคม 2548
เป็นปัจจัยกดดันให้ธนาคารแห่งประเทศไทย ปรับขึ้นอัตราดอกเบี้ยซื้อคืนพันธบัตร 14 วัน (RP-14)
อย่างต่อเนื่องถึงร้อยละ 3 สู่ระดับ ร้อยละ 4.25 ณ ปัจจุบัน
ทั้งนี้เพื่อควบคุมอัตราเงินเฟ้อที่ปรับขึ้นตามราคาน้ำมัน
ผลักดันให้ธนาคารพาณิชย์ทยอยปรับเพิ่มอัตราดอกเบี้ยเงินกู้และอัตราดอกเบี้ยเงินฝากประจำตาม
ในเดือนกรกฎาคม 2548 แต่ด้วยสภาพคล่องที่ยังคงมีอยู่มาก
จึงยังคงอัตราดอกเบี้ยออมทรัพย์ไว้ในระดับต่ำเช่นเดิม
แต่อย่างไรก็ตามคาดว่าจะมีการปรับขึ้นอัตราดอกเบี้ยออมทรัพย์ในช่วงครึ่งหลังของปี 2549
เมื่อสภาพคล่องในตลาดเงินเริ่มหดหาย

  -----------------------------------------------------------------------
  อัตราดอกเบี้ย RP-14 วัน, FED rate, MLR และอัตราเงินเฟ้อ

  []

  ที่มา : ธนาคารแห่งประเทศไทย
  -----------------------------------------------------------------------

บทบาทลูกค้ารายย่อยลดลง

ภาวะตลาดที่ซบเซาส่งผลกระทบต่อความเชื่อมั่นของนักลงทุนให้ถดถอยลง
โดยเฉพาะนักลงทุนรายย่อยที่ซื้อขายผ่านบริษัทหลักทรัพย์จดทะเบียนส่วนใหญ่
ทำให้มูลค่าซื้อขายตลาดหลักทรัพย์โดยรวมหดตัวลงรุนแรงตั้งแต่เดือนกุมภาพันธ์เป็นต้นมา
สะท้อนได้จากสัดส่วนการซื้อขายของนักลงทุนรายย่อยได้ลดลงอย่างต่อเนื่องเหลือเพียงไม่ถึง ร้อยละ
60 ของมูลค่าการซื้อขายรวมในไตรมาสที่ 4 ปี 2548 เท่านั้น จากที่เคยสูงถึง ร้อยละ 70 ในปี
2547 และ ร้อยละ 64 ในไตรมาสแรกของปี 2548
ซึ่งส่งผลให้ส่วนแบ่งตลาดเฉลี่ยของบริษัทหลักทรัพย์จดทะเบียนเกือบทุกแห่งในปี 2548 ปรับตัวลดลง
เมื่อเทียบกับค่าเฉลี่ยในปี 2547 และกดดันให้รายได้ค่าธรรมเนียมนายหน้าซื้อขายหลักทรัพย์
ซึ่งเป็นรายได้หลักของบริษัทหลักทรัพย์จดทะเบียนในช่วง 9 เดือนแรกของปี 2548
ปรับตัวลดลงถึงร้อยละ 25 จากช่วงเดียวกันของปี 2547 อย่างไรก็ตาม บริษัทหลักทรัพย์ เอเซีย
พลัส จำกัด (มหาชน) ยังสามารถรักษาส่วนแบ่งตลาดมากที่สุดเป็นลำดับที่ 2 ไว้ได้ต่อเนื่องจากปี
2547

  -----------------------------------------------------------------------
  ส่วนแบ่งตลาดของบริษัทหลักทรัพย์จดทะเบียน

  []

  ที่มา : ตลาดหลักทรัพย์แห่งประเทศไทย
  -----------------------------------------------------------------------

ธุรกิจวาณิชธนกิจซบเซาตามภาวะตลาด

ทางด้านธุรกิจวาณิชธนกิจ ก็ประสบปัญหาภาวะซบเซาในทิศทางเดียวกับภาวะตลาดหลักทรัพย์
เห็นได้จากการนำบริษัทเข้าจดทะเบียนในตลาดหลักทรัพย์ล่าช้าจากแผนเดิม เช่น การเลื่อนขายหุ้น
IPO ของทั้ง บริษัท กฟผ. จำกัด (มหาชน) และ บริษัท ไทยเบฟเวอเรจ จำกัด (มหาชน)
ซึ่งเป็นธุรกรรมขนาดใหญ่ทั้งคู่ จึงส่งผลให้มูลค่าของการระดมทุนในตลาดลดลงถึง ร้อยละ 60
เมื่อเทียบกับปี 2547 โดยพบว่ามีเพียงหุ้น IPO ของ บริษัท โกลว์ พลังงาน จำกัด (มหาชน)
เท่านั้น ที่เป็นธุรกรรมที่มีมูลค่าการระดมทุนขนาดใหญ่ คือ ประมาณ 1 หมื่นล้านบาท เทียบกับปี
2547 ที่มีทั้ง บริษัท ท่าอากาศยานไทย จำกัด (มหาชน) มูลค่าการระดมประมาณ 1.8
หมื่นล้านบาท และ บริษัท ไทยออยล์ จำกัด (มหาชน) ที่ประมาณ 3 หมื่นล้านบาท

  -----------------------------------------------------------------------
  มูลค่าการระดมทุนรายไตรมาส

  []

  ที่มา : ตลาดหลักทรัพย์แห่งประเทศไทย
  -----------------------------------------------------------------------

แนวโน้มธุรกิจหลักทรัพย์ปี 2549

สำหรับแนวโน้มตลาดหลักทรัพย์ในปี 2549 คาดว่าจะฟื้นตัวจากภาวะซบเซาในปี 2548
เนื่องจากเชื่อว่าปัจจัยลบที่เกิดขึ้นต่างๆ ที่เกิดขึ้นในปี 2548
น่าจะได้ถูกรับรู้ไว้ในราคาหุ้นพอสมควรแล้ว
และหากพิจารณาภาวะเศรษฐกิจโดยรวมน่าจะมีแนวโน้มที่ดีขึ้นจากปี 2548 โดยตัวเลข GDP
growth จากประมาณการของธนาคารแห่งประเทศไทย ในปี 2549
ที่เชื่อว่ามีโอกาสเป็นไปได้สูงน่าจะอยู่ในระดับ ร้อยละ 4.75 ถึง ร้อยละ 5
จะเห็นว่ากระเตื้องขึ้นเล็กน้อยเมื่อเทียบกับที่คาดไว้ประมาณ ร้อยละ 4.5 ในปี 2548 (9
เดือนแรกของปีอยู่ที่ ร้อยละ 4.4) เนื่องจากปัจจัยที่สร้างความกังวล
และทำให้การบริโภคและการลงทุนของภาคเอกชนชะลอตัว เริ่มผ่อนคลาย ใน 3 ประเด็นหลักคือ :

1.  คาดการณ์กันว่าแรงกดดันด้านราคาน้ำมันดิบน่าจะลดลง
    โดยมีการคาดการณ์กันว่าราคาน้ำมันดิบในตลาดโลก น่าจะมีแนวโน้มอ่อนตัวลง
    เพราะจะมีกำลังการผลิตใหม่นอกกลุ่ม OPEC เข้ามาเสริม
    เช่นแหล่งน้ำมันที่ชายฝั่งตะวันตกของแอฟริกา, แหล่งน้ำมันแคสเปี้ยน และ
    แหล่งน้ำมันจากแคนาดา และเวเนซุเอลา ซึ่งมีการขุดเจาะน้ำมันได้เพิ่ม
    นอกจากนี้คาดว่าความต้องการน้ำมันดิบโดยรวมน่าจะอ่อนตัวลง
    จากที่ราคาน้ำมันดิบในตลาดโลกได้ปรับตัวสูงขึ้นเป็นปีที่ 3 หรือขึ้นมาเท่าตัว และเฉพาะในปี
    2548 ปรับขึ้น ร้อยละ 50

2.  อัตราเงินเฟ้อที่คาดว่าใกล้ถึงจุดสูงสุด โดยคาดว่าจะทรงตัวในระดับสูงในงวดครึ่งแรกของปี
    2548 ก่อนที่จะอ่อนตัวลงในครึ่งหลังของปี 2549 โดยตลอดปี 2549
    คาดว่าเงินเฟ้อเฉลี่ยจะไม่เกิน ร้อยละ 5 เทียบกับปี 2548 ที่เฉลี่ย ร้อยละ 4.5

3.  อัตราดอกเบี้ยเริ่มใกล้จุดสูงสุด โดยดอกเบี้ยในต่างประเทศ โดยเฉพาะของสหรัฐ (Fed
    rate) น่าจะใกล้จุดสูงสุดที่ระดับ ร้อยละ 4.75 จากสิ้นปี 2548 ที่อยู่ระดับ ร้อยละ 4.25
    และเช่นเดียวกับธนาคารแห่งประเทศไทย เราเชื่อว่าน่าจะหยุดขึ้นอัตราดอกเบี้ย RP-14 วัน
    ในงวดครึ่งหลังของปี 2549 โดย ณ สิ้นปี 2548 ดอกเบี้ย RP-14 วันอยู่ที่ ร้อยละ 4

อย่างไรก็ตามความเสี่ยงที่ควรจับตา คือ ปัจจัยด้านการเมืองที่เริ่มสั่นคลอน
หลังจากที่รัฐบาลบริหารประเทศเป็นปีที่ 5
เนื่องจากความวุ่นวายนอกสภาที่เรียกร้องให้นายกรัฐมนตรีลาออกจากตำแหน่ง
ซึ่งเหตุการณ์นี้ได้เรื้อรังมาตั้งแต่ปลายปี 2548 รวมถึงปัญหาการขายหุ้น SHIN ให้กับกลุ่มเทมาเซค
ที่มีการจับตามองความไม่โปร่งใส ทำให้มีการนำประเด็นนี้มาโจมตีรัฐบาล
เชื่อว่าปัญหานี้ยืดเยื้อและอาจกดดันภาวะตลาดจนกว่าจะมีทางออกทางการเมืองที่เหมาะสม

แนวโน้มธุรกิจหลักทรัพย์ในปี 2549 น่าจะเป็นปีที่ท้าทายมากปีหนึ่ง
เนื่องจากจำนวนบริษัทหลักทรัพย์ที่เพิ่มขึ้นมากในปัจจุบันถึง 37 แห่ง และที่สำคัญที่สุด
เงื่อนไขการตรึงอัตราค่านายหน้าขั้นต่ำที่ ร้อยละ 0.25 กำลังจะหมดวาระลงในเดือนมกราคม
2550 เชื่อว่าจะยิ่งผลักดันให้มีการแข่งขันที่รุนแรงมากขึ้น
โดยเฉพาะการแย่งชิงบุคลากรด้านการตลาด เพื่อรักษาส่วนแบ่งตลาด
และการแข่งขันการให้บริการที่มีคุณภาพและความรวดเร็ว รวมถึงคุณภาพของงานวิจัย

สำหรับแนวโน้มอัตราค่าธรรมเนียมนายหน้าซื้อขายหลักทรัพย์
เราคาดว่าจะไม่มีการการปล่อยเสรีทันที เนื่องจากโบรกเกอร์ส่วนใหญ่ยังไม่มีความพร้อม
โดยเฉพาะโครงสร้างรายได้ที่ยังกระจุกตัวอยู่เฉพาะธุรกิจนายหน้าซื้อขายหลักทรัพย์กว่า ร้อยละ 90
และจากบทเรียนในอดีตพบว่าการปล่อยเสรีค่าธรรมเนียมในปี 2543
ส่งผลให้อัตราค่าธรรมเนียมเฉลี่ยของอุตสาหกรรมปรับลดไปอยู่ที่ระดับเพียง ร้อยละ 0.16
ซึ่งเป็นระดับที่ทำให้แทบทุกบริษัทหลักทรัพย์ประสบภาวะขาดทุน
ด้วยเหตุนี้เราจึงคาดหมายว่าทางการน่าจะปล่อยให้มีการปรับลดอัตราค่าธรรมเนียมขั้นต่ำแบบค่อยเป็นค่อยไป
โดยอุตสาหกรรมหลักทรัพย์มีการกระจายฐานรายได้ดีกว่านี้
แต่อาจมีการคิดค่าธรรมเนียมด้านบริการบัญชีหลักทรัพย์อื่น ๆ เพื่อเพิ่มความสมดุลของฐานรายได้

เชื่อว่าบริษัทหลักทรัพย์ที่มีส่วนแบ่งตลาดในระดับสูงและมีต้นทุนต่ำ
หรือบริษัทหลักทรัพย์ที่มีพันธมิตรที่แข็งแกร่ง น่าจะเป็นผู้ที่อยู่รอดได้
ส่วนบริษัทหลักทรัพย์ที่มีค่าใช้จ่ายสูง แต่ไม่สามารถสร้างรายได้จากแหล่งอื่นที่มากเพียงพอ
อาจจะประสบภาวะขาดทุน และต้องตกเป็นเป้าหมายของการควบรวมกิจการ
เมื่อไม่สามารถแข่งขันได้ในภาวะการเปิดเสรีทางการเงิน

สำหรับแนวโน้มธุรกิจวาณิชธนกิจ คาดว่าจะเป็นปีที่ท้าทายมากเช่นเดียวกัน
เนื่องจากแรงจูงใจประการหนึ่งในการเข้าจดทะเบียนในตลาดหลักทรัพย์แห่งประเทศไทยของบริษัทต่างๆ
ได้หมดลง กล่าวคือบริษัทที่ยื่นขอเข้าจดทะเบียนในตลาดหลักทรัพย์ฯ หลังจากปี 2548
จะไม่ได้รับลดหย่อนอัตราภาษี (จากร้อยละ 30 เหลือ ร้อยละ 25
สำหรับบริษัทจดทะเบียนในตลาดหลักทรัพย์ฯ และเหลือร้อยละ 20
สำหรับบริษัทจดทะเบียนในตลาดหลักทรัพย์ เอ็ม เอ ไอ (mai))
แนวโน้มการช่วยบริษัทที่จดทะเบียนอยู่แล้วในการระดมทุนน่าจะเป็นแนวทางที่อาจมีมากกว่าการระดมทุนครั้งแรก
อย่างไรก็ตาม แนวโน้มการควบรวมกิจการที่คาดว่าจะเกิดมากขึ้นในปี 2549
จะเป็นตัวสร้างรายได้ให้ธุรกิจวาณิชธนกิจได้อีกทาง

แนวโน้มธุรกิจการจัดการกองทุน

ธุรกิจการจัดการกองทุนในปี 2549 คงจะมีการแข่งขันรุนแรงกว่าปีที่ผ่านมา
ในปัจจุบันมีบริษัทหลักทรัพย์จัดการกองทุน (บลจ.) มากถึง 18 ราย ซึ่ง บลจ.
ทั้งหลายคงจะมีการแข่งขันกันด้านความคิดที่จะพัฒนาผลิตภัณฑ์ใหม่ๆ
ให้มีความแตกต่างและมีความน่าสนใจมากขึ้นเพื่อให้สามารถรองรับความต้องการของผู้ลงทุน
อย่างไรก็ดี โอกาสการเติบโตของธุรกิจการจัดการกองทุนยังมีอีกมาก
ผู้ลงทุนหันมาให้ความสนใจลงทุนผ่านกองทุนรวมเพิ่มขึ้นอย่างต่อเนื่อง
และที่สำคัญจากการสนับสนุนของภาครัฐเกี่ยวกับการให้สิทธิประโยชน์ทางภาษีแก่ผู้ลงทุนในกองทุน
LTF และ RMF ทำให้กองทุนรวมเริ่มเป็นที่รู้จักมากขึ้นในกลุ่มของผู้มีเงินได้
โดยผู้ลงทุนดังกล่าวเริ่มมีการศึกษาและลงทุนในกองทุนประเภทอื่นเพิ่มเติม
ซึ่งนับเป็นการขยายฐานลูกค้าที่สำคัญของ บลจ. ต่างๆ

ธุรกิจการจัดการกองทุนรวมคงจะมีความคึกคักมากขึ้น บลจ. ส่วนใหญ่ โดยเฉพาะ บลจ.
ที่มีบริษัทแม่เป็นธนาคารพาณิชย์ก็คงจะทยอยออกกองทุนรวมตราสารหนี้ออกมากันอย่างต่อเนื่องเพื่อเป็นทางเลือกให้แก่ฐานลูกค้าเงินฝาก
ซึ่งกองทุนรวมตราสารหนี้เป็นการลงทุนที่มีความเสี่ยงต่ำแต่มีโอกาสให้ผลตอบแทนดีกว่าอัตราดอกเบี้ยเงินฝาก
โดยผู้ลงทุนจะได้รับผลตอบแทนอย่างเต็มเม็ดเต็มหน่วย
ขณะที่ดอกเบี้ยรับจากการฝากเงินต้องถูกหักภาษี ณ ที่จ่ายถึง 15%

สำหรับผู้ลงทุนที่สามารถรับความเสี่ยงและความผันผวนจากการลงทุนในหุ้นก็เริ่มมีการพิจารณาจัดสรรเงินลงทุนใหม่
โดยหันมาให้ความสนใจในกองทุนรวมหุ้นหรือกองทุนรวมผสมมากขึ้น
เพราะเชื่อว่าการลงทุนในหุ้นมีโอกาสให้ผลตอบแทนที่ดีกว่าการลงทุนในสินทรัพย์ทางการเงินประเภทอื่น
ตลาดหุ้นไทยในปี 2549 มีแนวโน้มที่จะให้ผลตอบแทนดีกว่าปีที่ผ่านมา
เนื่องจากภาพรวมเศรษฐกิจไทยที่ยังคงเติบโตอย่างต่อเนื่องและปัจจัยบวกต่างๆ
ที่ส่งผลดีต่อตลาดหุ้นไทย ไม่ว่าจะเป็น ตัวเลขทางเศรษฐกิจที่ดีกว่าความคาดหมาย
การปรับตัวขึ้นของอัตราดอกเบี้ยที่ใกล้ถึงจุดสูงสุด ตลาดหุ้นไทยที่ยังถูกกว่าประเทศเพื่อนบ้าน
รวมทั้งข่าวร้ายต่างๆ น่าจะสะท้อนอยู่ในราคาหุ้นเกือบทั้งหมดแล้ว
ทำให้ผู้ลงทุนกลับมาให้ความสนใจในการลงทุนในหุ้นมากขึ้น
โดยเฉพาะเม็ดเงินลงทุนของต่างชาติที่เริ่มกลับเข้ามาในตลาดหุ้นไทยเป็นจำนวนมากตั้งแต่ปลายปี
2548

จากการที่ตลาดตราสารอนุพันธ์จะเริ่มเปิดซื้อขายวันแรกในวันที่ 28 เมษายน 2549 ซึ่งเริ่มต้นจาก
SET50 Index Futures เป็นสินค้าแรก โดยสำนักงานคณะกรรมการ ก.ล.ต.
ได้อนุญาตให้กองทุนรวมสามารถซื้อขายตราสารประเภทดังกล่าวได้ บลจ. ต่างๆ
ก็คงจะมีผลิตภัณฑ์รูปแบบใหม่ที่มีการนำเอานวัตกรรมทางการเงินเข้ามาผสมผสานมากขึ้น ซึ่งทาง
บลจ. แอสเซท พลัส ก็มีการเตรียมความพร้อมในการออกกองทุนดังกล่าวด้วยเช่นกัน

นอกจากนี้ บลจ. ต่างๆ
คงเริ่มคิดที่จะเตรียมความพร้อมสำหรับการปรับตัวให้ทันต่อสภาวะการแข่งขันที่อาจรุนแรงขึ้นในอนาคต
หากมีการเปิดเสรีทางค้า (FTA) ในการทำธุรกรรมด้านนี้เกิดขึ้นจริง
ซึ่งบริษัทต่างประเทศอาจมีความได้เปรียบตรงที่มีประสบการณ์ในการทำธุรกิจนี้มานานกว่า
รวมทั้งมีผลิตภัณฑ์ที่มีความหลากหลายและอาจมีความน่าสนใจมากกว่า แต่ถ้าหาก บลจ. ต่างๆ
มีการพัฒนาตัวเองได้อย่างรวดเร็ว
ก็น่าจะมีความได้เปรียบกว่าเนื่องจากมีความใกล้ชิดและรู้จักลูกค้ามากกว่า
และที่สำคัญการที่ลูกค้าจะให้ใครเป็นผู้ดูแลและบริหารเงินให้ก็คงจะพิจารณาในเรื่อง “ความไว้ใจ
และการมีสัมพันธภาพที่ดีต่อกัน (Connection)” เป็นสำคัญ

ทั้งนี้ ด้วยความเชื่อมั่นในปรัชญาการดำเนินธุรกิจที่ว่า “การตอกย้ำจุดแกร่งที่ตนมีความถนัด”
ซึ่งจากชื่อเสียงและประสบการณ์ในด้านการบริหารการลงทุนในหุ้น
ตลอดจนผลงานการบริหารกองทุนส่วนบุคคลและกองทุนรวมผสมที่สามารถสร้างผลตอบแทนเฉลี่ยได้ดีกว่าผลตอบแทนของตลาด
(SET Index) ทำให้ บลจ. แอสเซท พลัส
มุ่งเน้นการขยายกองทุนส่วนบุคคลและกองทุนรวมผสมเป็นหลัก

อย่างไรก็ตาม
การจัดพอร์ตการลงทุนอย่างเหมาะสมนับเป็นสิ่งสำคัญมากที่จะทำให้ลูกค้าสามารถบรรลุวัตถุประสงค์ของการลงทุนและมีโอกาสได้รับผลตอบแทนตามที่มุ่งหวังไว้
บลจ. แอสเซท พลัส จึงมีความมุ่งมั่นที่จะพัฒนาการให้บริการที่มากกว่าบริษัทจัดการกองทุน
โดยสามารถเป็นที่ปรึกษาและให้คำแนะนำที่เป็นประโยชน์แก่ลูกค้าในด้านอื่นๆ
นอกเหนือจากการลงทุนในกองทุนเพียงอย่างเดียว โดยเฉพาะด้านธุรกิจหลักทรัพย์ซึ่งนับเป็นส่วนที่
บลจ. แอสเซท พลัส มีความได้เปรียบกว่า บลจ.อื่น เนื่องจาก บลจ.
ส่วนใหญ่จะมีบริษัทแม่เป็นธนาคารพาณิชย์ แต่ บลจ. แอสเซท พลัส เป็นบริษัทลูกของ
บริษัทหลักทรัพย์ เอเซีย พลัส จำกัด (มหาชน) ซึ่งเป็นบริษัทหลักทรัพย์ชั้นนำในอุตสาหกรรม
ทำให้มีศักยภาพในการให้บริการด้านอื่นได้อย่างครบวงจร
นอกเหนือจากการบริหารเงินลงทุนผ่านทางกองทุนส่วนบุคคลหรือกองทุนรวมเท่านั้น ไม่ว่าจะเป็น
ด้านธุรกิจวาณิชธนกิจ (Investment Banking) หรือ ด้านธุรกิจนายหน้าซื้อขายหลักทรัพย์ เป็นต้น

บลจ. แอสเซท พลัส ให้ความสำคัญเป็นอย่างมากในเรื่องของ
“การดำเนินธุรกิจด้วยจรรยาบรรณอย่างสูง การดูแลเงินลงทุนของลูกค้าด้วยความไม่ประมาท
โดยคำนึงถึงการสร้างความพึงพอใจและประโยชน์สูงสุดของลูกค้าเป็นสำคัญ” บริษัทฯ
เชื่อมั่นในคุณภาพของทุกขั้นตอนการตัดสินใจลงทุนในการบริหารเงินลงทุนทุกบาทให้แก่ลูกค้า
โดยจะเน้นความระมัดระวังในเรื่องของความเสี่ยงของการลงทุนเป็นอย่างมาก
และจะหลีกเลี่ยงการลงทุนที่มีความเสี่ยงสูงแม้ว่าจะให้ผลตอบแทนสูงก็ตาม ทั้งนี้ บลจ. แอสเซท
พลัส ไม่ต้องการเติบโตแบบก้าวกระโดด แต่ขอเติบโตอย่างมีเสถียรภาพและมั่นคง
เพื่อที่จะสามารถยืนอยู่ในธุรกิจนี้ได้ในระยะยาว
รวมทั้งเป็นผู้บริหารเงินลงทุนที่ได้รับความไว้วางใจจากลูกค้าเพิ่มขึ้นอย่างต่อเนื่องตลอดไป

3.3 การจัดหาผลิตภัณฑ์หรือบริการ

3.3.1 แหล่งที่มาของเงินทุน

ในปี 2548 บริษัทใช้แหล่งเงินทุนจากทั้งในส่วนของหนี้สินและส่วนของผู้ถือหุ้น
โดยบริษัทมียอดทรัพย์สินเป็นตั๋วสัญญาใช้เงิน ณ 31 ธันวาคม 2548 เป็นจำนวน 850 ล้านบาท
ซึ่งเป็นตั๋วสัญญาใช้เงินประเภทชำระคืนเมื่อทวงถามและคิดอัตราดอกเบี้ยเฉลี่ยต่อปีที่ 3.78%
อย่างไรก็ตาม
บริษัทยังมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินที่เหลืออยู่อีกเป็นวงเงิน
1,095 ล้านบาท นอกจากนี้
บริษัทยังได้รับเงินจากการใช้สิทธิตามใบสำคัญแสดงสิทธิที่บริษัทเสนอขายให้กับพนักงานของบริษัทและบริษัทย่อย
และการใช้สิทธิตามใบสำคัญแสดงสิทธิที่ออกเสนอขายให้แก่ผู้ถือหุ้นของบริษัท
ในการซื้อหุ้นเพิ่มทุนของบริษัท รวมจำนวน 47 ล้านบาท ทำให้บริษัทมีสภาพคล่องสูง

3.3.2 การดำรงอัตราส่วนเงินกองทุนสภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
ก.ล.ต. ในปี 2548 บริษัทมีเงินกองทุนสภาพคล่องสุทธิ ณ วันที่ 31 ธันวาคม 2548
บริษัทมีเงินกองทุนสภาพคล่องสุทธิเท่ากับ 2,693,714,932 บาท คิดเป็นร้อยละ 208.13
ของหนี้สินทั่วไป ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ
ก.ล.ต. กำหนดไว้ คือไม่ต่ำกว่าร้อยละ 7 ของหนี้สินทั่วไป